Uudised
SPORDIGÜMNAASIUM
Õppekorralduse muudatus seoses valitsuse poolt kehtestatud eriolukorraga
13.03.2020
Head lapsevanemad!
Valitsus otsustas eile, et seoses COVID-19 haiguse levikuga sulgevad kõik Eesti haridusasutused (üldhariduskoolid, kutseõppeasutused, kõrgkoolid, noortekeskused ja huvikoolid) uksed alates esmaspäevast, 16. märtsist ning lähevad kaheks nädalaks üle distantsõppele. Samal perioodil ei toimu ka treeninguid ning ära jäävad ka kõik varem planeeritud üritused. Enne 30. märtsi hinnatakse olukorda ja tehakse otsus distantsõppe perioodi pikendamise vajalikkuse kohta.
Täna, 13. märtsil on õpilastel koolipäev ja õpetajad lepivad õpilastega kokku edasistes tegevustes ja ülesannetes. Õpilastel on palutud viia koolimajast ja õpilaskodust kaasa kõik kodus õppimiseks vajalikud õppevahendid ja -materjalid.
Kui Teie last täna koolis ei olnud, siis Te saate lapse asjadele ja materjalidele kooli järgi tulla täna kella 17-ni. Õpilaskodust saab asju kätte kuni pühapäeva, 15. märtsi õhtuni. Esmaspäeva hommikust on ka õpilaskodu kaheks nädalaks suletud.
Alates esmaspäevast, 16. märtsist
- läheme üle distantsõppele st koolimajad on suletud ning õpilased õpivad ja õpetajad töötavad kodus;
- õppetöö info on eKoolis teistes õpetajate poolt korraldatud õpikeskkondades;
- treeninguid ei toimu.
Kui laps või mõni pereliige haigestub distantsõppe perioodil, siis palume sellest koheselt teavitada klassijuhatajat või kooli bürood e-posti aadressil firstname.lastname@example.org.
Õppekorralduse muudatus kehtib 27. märtsini. Kui midagi ei muutu, siis pääsevad õpilased õpilaskodusse alates 29. märtsi pärastlõunat ja tavapärane õppetöö taastub 30. märtsist. Mõned päevad enne seda saadame kindlasti täiendava info.
Vastavalt vajadusele edastame kooli poolt täiendavat infot ja küsimuste korral võib pöörduda email@example.com.
Vaata veel
-
Menukas Audentes 25 matkasari jätkab ka sel õppeaastal
18.09.20Erakooli tervisenõukogu korraldas eelmisel õppeaastal viis matka Audentese juubeliaastale pühendatud matkasarjas. Matkad olid menukad ning soov nendega jätkata oli suur.
-
Head tulemused Eesti täiskasvanute meistrivõistlustelt maadluses
14.09.20Maadlejate tegus õppehooaja algus sai jätku möödunud nädalavahetusel Jõgeval toimunud Eesti täiskasvanute meistrivõistlustel Kreeka-Rooma, vaba- ja naistemaadluses. Mitmed meie õppursportlased
-
Lahtiste uste päevad 15.–30. septembrini
11.09.20Sellel aastal saad ise valida, mis kuupäeval tuled klubiga tutvuma: vali endale sobiv päev perioodil 15.–30. september. Esimene sissepääs tasuta!
-
Info Erika võimla treeningutest
10.09.207. septembrist alustasime akrobaatikatreeningutega värskelt renoveeritud Erika võimlas. Hea meel on tõdeda, et huvi uue treeningpaiga vastu on väga suur.